אשר דויטש

הרב אשר הכהן דויטש (נולד ב-כ"ה בכסלו תש"ו, 30 בנובמבר 1945) הוא ממנהיגי הפלג הירושלמי מנהיג תנועת בני תורה ומראשי ישיבת פוניבז' בבני ברק.

== ביוגרפיה ==
נולד בבני ברק ללאה (קורנליה) לבית אדלר ולבנימין זאב דויטש, שהיה עוזרו של הרב יוסף שלמה כהנמן וניהל את בתי אבות של ישיבת פוניבז'. למד בתלמוד תורה מרכז בבני ברק, לאחר מכן בישיבת פוניבז' לצעירים ולאחר מכן בישיבת פוניבז'.
לאחר נישואיו המשיך ללמוד בכולל פוניבז' ולאחר מכן החל במקביל לשמש כר"מ בישיבת כנסת בית אהרן בראשות רבי אפרים זורייבין בשכונת הר נוף בירושלים.

בשנת ה'תשמ"ח מונה על ידי הרב אברהם כהנמן לכהן כר"מ בישיבת פוניבז'. בסכסוך שהתגלע בישיבה עמד לצד הרב שמואל מרקוביץ', ואף תמך בו בפומבי בנאום חריף, בתגובה לנאום חריף שנשא הרב מיכל יהודה ליפקוביץ בהיכל הישיבה, בו האשים את הרב מרקוביץ' בהאשמות קשות על רקע המאבקים בישיבה.

בנוסף מסר במשך השנים שיעורים קבועים במסגרות שונות בישיבת מיר ובכולל פוניבז'. משיעוריו בישיבת מיר יצא לאור ספרו שערי ריבית.

במקביל לתפקידו בישיבת פוניבז', עומד הרב דויטש בנשיאות "איגוד המוסדות על טהרת הקודש", בנשיאות הישיבות הקטנות "נתיבות התורה" ו"בית דוד" בבני ברק, "הדרת משה" ו"תפארת שמואל" ותלמודי-תורה "תולדות שמואל" בירושלים, "הליכות שמואל" ו"אבי עזרי" בבני ברק, "דעת זקנים" ו"תפארת שלום" במודיעין עילית, "דרכי שמואל" באלעד, "פרי התורה" בבית שמש, "בית שמואל" בביתר עילית, סמינר "אוהל רחל" בבני ברק ובירושלים וסמינר החדש במודיעין עילית, וכן בנשיאותם של תלמודי תורה ובתי ספר נוספים לבנים ולבנות ברחבי הארץ.

בפילוג הפנים-ליטאי הזדהה עם הפלג הירושלמי והתבטל לדעתו של הרב שמואל אויערבאך. באוקטובר 2014 במוצאי שמחת תורה לדברי תלמידיו הופל לארץ על ידי מתנגדיו במהלך הכנסת ספר תורה לישיבת פוניבז', כתוצאה מכך ידו נשברה וגובסה, בעקבות כך התקיימה עצרת מחאה לכבודו ברחובה של עיר בבני ברק, בהשתתפות אלפים ובראשות הרב שמואל אויערבאך ורבנים נוספים
<ref></ref>. לקראת המחאה יצאו רבני הפלג הירושלמי בקריאה להשתתף במחאה ואליהם הצטרפו הרב משה שטרנבוך והרב מאיר צבי ברגמן<ref></ref><ref></ref>, החשוד בתקיפה נעצר ושוחרר לאחר שהודה במעשה <ref></ref> <ref></ref>,

הרב דויטש חבר במועצת גדולי עולם התורה, שהוקמה לאחר פטירת הרב שמואל אוירבך בחודש אדר תשע"ח במהלך שנת 2019 התבסס מעמדו של הרב אשר דויטש בהנהגת הפלג הירושלמי והוא נחשב כיום למנהיג הדומיננטי בקרב מרבית הפלג. עם זאת, קבוצה בולטת בהובלת הרב צבי פרידמן והרב ישראל יצחק קלמנוביץ מסתייגת ממנהיגותו, בין היתר נוקטת קו מחמיר יותר ביחס להמשך מדיניות קיום הפגנות החרדים כנגד חוק הגיוס. בבחירות לרשויות המקומיות בשנת 2024, היה מנהיגה הרוחני של מפלגת "בני התורה".

==משפחתו==
בתפילה או בלימוד
נשוי למרים, בת הרב רפאל אייזנברג (אחיו של שאול אייזנברג).
* אחיו הגדול הוא הרב ברוך שמואל דויטש, ראש ישיבת באר מרדכי ולשעבר מראשי ישיבת קול תורה.
* חתנו הרב שלום הלל קרשינסקי, מכהן כראש ישיבת עטרת שלמה לצעירים בירושלים.
* חתנו הרב שלמה גוטסגנדה, מכהן כר"מ וראש קיבוץ בישיבת כנסת יצחק בחדרה.
* בנו הרב שמואל, מכהן כראש כולל באר שלמה בבני ברק.

== דעותיו ==
הרב דויטש רואה ברב אלעזר מנחם מן שך כרבו המובהק.

דוגל בעמדתו האידאולוגית של הרב שמואל אויערבאך בענייני גיוס חרדים לצה"ל, חינוך והשקפה תורנית ואף מתבטא על כך רבות<ref></ref>. לדעת הרב דויטש, הפלג הירושלמי לא שינה מדרך העבר, אלא התאים את עצמו לשינויי התקופה.

בפסח תשפ"ב תקף את הימין הקיצוני והאשים אותו בהתגרות המסכנת את הציבור.

== ספריו ==
הרב דויטש היה מבין הכותבים של ספרי רבי שמואל רוזובסקי "שיעורי רבי שמואל". עמד בראש צוות הכותבים של חלק מספרי הרב שך על הש"ס "שיעורי רבינו אבי עזרי"<ref>מובא בהקדמה לספרי שיעורי רבינו אבי עזרי וכן במוסף זיכרון יתד נאמן ט"ז חשוון תש"ע</ref>. וכן הגיה את ספרי הרב דוב לנדו "זכר טוב" ו"זכר דבר"<ref>מופיע בהקדמה לספר זכר טוב</ref>.

שיעוריו נערכו ונדפסו בידי תלמידיו:
* "שערי ריבית" על הלכות ריבית
* סדרת "קונטרס שיעורים" על מסכתות הש"ס
* סדרת "זרע הילולים" שנדפסה לרגל אירועים משפחתיים

==קישורים חיצוניים==

* הרב אשר דויטש, [https://www.kolhalashon.com/New/Shiurim.aspx?Lang=Hebrew&FID=68302 שיעורים תורניים], באתר קול הלשון, 14.10.2022
* [https://www.jdn.co.il/tag/רבי-אשר-הכהן-דויטש/ הרב אשר דויטש - תגית] באתר JDN
* 
* 
;ספריו
* זרע הילולים: , , , 
* 
* 

==הערות שוליים==

קטגוריה:בני ברק: רבנים
קטגוריה:רבני ישיבת פוניבז'
קטגוריה:חברי מועצת גדולי עולם התורה
קטגוריה:ישראלים שנולדו ב-1945